Verkaufserklärung über Hausteile
Material: papyrus
Place: Syene
Categories: Vertrag
Verkauf
Haus
Geld
Notarsunterschrift
βασιλείας τοῦ θειοτάτου ἡμῶν δεσπότου Φλαυίου Μαυρικίου Τιβερίου τοῦ αἰωνίου  
Αὐγούστου Αὐτοκράτορος καὶ μεγίστου εὐεργέτου ἔτους πέμπτου καὶ ὑπατείας τοῦ αὐτοῦ 
δεσπότου ἡμῶν ἔτους τρίτου  Φαῶφι  δεκάτῃ  τῆς πέμπτης ἰνδικ ἐν Συήνῃ  . 
 Αὐρηλία Ταπία θυγάτηρ Τσίου ἐκ μητρὸς Μαριὰμ ἄνευ κυρίου αὐτῆς ἀνδρὸς  
χρηματίζουσα ὁρμωμένη ἀπὸ Συήνης ἡ καὶ ἑξῆς ὑπογραφέα παρέχουσα  
τὸν ὑπὲρ αὐτῆς ὑπογράφοντα καὶ μάρτυρας τοὺς ἑξῆς κατʼ ἐπιτροπὴν αὐτῆς  
προσμαρτυροῦντας τῇδε τῇ ἐγγράφῳ καὶ βεβαίᾳ πράσει ·   Φλαυίῳ Κυριακῷ 
υἱῷ Μηνᾶ στρατιώτῃ καβαλλαρίῳ ἀριθμοῦ Συήνης χαίρειν. ὁμολογῶ ἐγὼ ἡ προγεγραμ
μένη Ταπία διὰ ταύτης μου τῆς ἐγγράφου πράσεως ἑκοῦσα καὶ πεπεισμένη 
ἄνευ παντὸς δόλου καὶ φόβου καὶ βίας καὶ ἀπάτης καὶ ἀνάγκης καὶ συναρπαγῆς  
καὶ κολακίας καὶ μηχανῆς καὶ πάσης κακονοίας καὶ κακοηθείας καὶ 
πανουργίας καὶ ἐλαττώματος παντός,  ἑκουσίᾳ δὲ γνώμῃ καὶ ἀδόλῳ προ
αιρέσει καὶ εἰλικρινεῖ συνειδήσει καὶ ὀρθῇ διανοίᾳ κατὰ τήνδε τὴν ἁπλῆν 
ἔγγραφον ἀσφάλειαν πεπρακέναι σοι σήμερον καὶ καταγεγραφηκέναι 
νόμῳ πράσεως καὶ αἰωνίᾳ κατοχῇ καὶ παντὶ πληρεστάτῳ δεσποτείας  
δικαίῳ τὸ ὑπάρχον μοι ἥμισυ ὁλόκληρον μέρος οἰκίας, οἵας ἐστὶν διαθέσεως , 
ἀπὸ ἐδάφους ἕως ἀέρος, οὑ καὶ τὸ ἄλλο ἥμισυ μέρος ἀνήκει Ἰακώβου τοῦ  
ἀποιχομένου μου ἀνδρός,  ἔτι μὴν καὶ συμπεπρακέναι σοι τὰ ὑπάρχοντά 
μοι ἡμίσους μέρη ἀπὸ ταν ὅλων χρηστηρίων τοῦ τε προθύρου καὶ πυλῶνος  
καὶ πεσσοῦ καὶ αἰθρίων καὶ κλιβάνου ἁπαξαπλῶς πρὸς τὴν γεναμένην πρώην 
πρᾶσιν ἐπʼ ὀνόματός μου κ τοῦ ἀναπαυσαμένου ἀνδρὸς Ἰακώβου, διακειμένην 
τὴν αὐτὴν οἰκίαν ἐπὶ τὴν Συήνην περὶ τὸ νότινον μέρος τοῦ φρουρίου καὶ 
περὶ λαύραν τοῦ δημοσίου καμηλῶνος τῆς βασταγῆς Φιλῶν καὶ τῆς οἰκίας  
Ἀβρααμίου Παχυμίου.  γείτονες δὲ τῆς ἁπάσης οἰκίας, ἀφʼ ἧς πέπρακά σοι αὐτὸ τὸ 
αἱροῦν μοι ἥμισυ μέρος ἀπὸ τοῦ κελλίου ἐν πρώτῃ στέγῃ νεύοντος εἰς βορρᾶν 
εἰς τὴν δημοσίαν ῥύμην καὶ ἀπὸ τοῦ ἐπάνω αὐτοῦ συμποσίου ἐν δευτέρᾳ στέγῃ νεύοντος  
εἰς λίβα εἰς τὸ πλάτος τοῦ πεσσοῦ καὶ ἀπὸ τοῦ ὑποπεσίου ἤτοι χρῆρε ἐν πρώτῃ στέγῃ 
καὶ ἀπὸ τοῦ νοτίνου συμποσίου ἐν τρίτῃ στέγῃ νεύοντος εἰς βορραν εἰς τὸ κοινὸν 
αἴθριον καὶ ἀπὸ τοῦ ἐπάνω αὐτοῦ ἀέρος ἕως ἀέρος κ ἀπὸ τοῦ ἀπηλιωτικοῦ μεγάλου 
δώματος ἕως ἀέρος κ τὸ ἥμισυ τῶν ἁπάντων χρηστηρίων ἀπὸ θεμελίων 
ἕως ἀέρος νότου ἡ τυφλὴ καὶ στενὴ ῥύμη καὶ ἡ οἰκία Ἀβραμίου Παχυμίου, 
βορρᾶ ἡ ῥύμη δημοσία, ἀπηλιώτου ἡ οἰκία Ἀβρααμίου Παχυμίου, λιβὸς  
ἡ οἰκία Ἀλλάμονος Πατεχνουμίου,  οἷοι δʼ ἂν ὦσει γείτονες πάντη πάντοθεν, 
καθὼς καὶ ἐν στόματι ὑπηγόρευσα. κ οὐδὲν ἐμοὶ τὸ σύνολον ὑπολέλειπται 
ἄπρατον ἀπὸ τοῦ προδεδηλουμένου ἡμίσους μέρους οἰκίας κ τῶν ἁπάντων 
χρηστηρίων ἀπὸ θεμελίων ἕως ἀέρος,  περιελθὸν εἰς ἐμὲ ἀπὸ δικαίας  
ἀγορασίας παρὰ Ἰωάννου τοῦ καὶ Παπτσίου κἀκεἰνου ἀπὸ γονικῆς διαδοχῆς 
πρὸς τὴν δύναμιν τῆς παλαιᾶς πράσεως,  τιμῆς τῆς πρὸς ἀλλήλους  
συμπεφωνημένης καὶ συναρεσάσης χρυσοῦ κεφαλαίου δοκίμου νομισμάτων 
πέντε ζυγῷ Συήνης, γί χρ νο ε ζυγῷ Συήνης, ἥνπερ τὴν τελείαν καὶ ἀξίαν 
τιμὴν αὐτόθι ἀπεσχηκυια παρὰ σοῦ Κυριακοῦ τοῦ ὠνουμένου διὰ χειρὸς 
εἰς χεῖρά μου ἐξ οἴκου σου ἐπὶ τὴν Συήνην ἀριθμῷ καὶ σταθμῷ πλήρη ἐν τῇ 
ἐνεστώσῃ ἡμέρᾳ.  κ βεβαιῶ σοι τὴν πρᾶσιν πάσῃ βεβαιώσει ἀπὸ παντὸς 
διὰ παντὸς τοῦ ἐπελευσομένου σοι ἢ ἀντιποιησομένου. τὸν δὲ ἐπελευσόμενόν σοι 
ἢ ἀντιποιησόμενον ἐκστησουσα ἐγὼ ἡ πεπρακυῖα καὶ καθαροποιήσω σοι 
ἰδίοις μου ἀναλώμασι καὶ δαπανήμασι κ τὸν περὶ πράσεώς τε καὶ βεβαιώ
σεως νόμον πρὸς τῷ σὲ Φλαύιον Κυριακὸν τὸν πριάμενον ἀπεντεῦθεν 
κυριεύειν καὶ δεσπόζειν καὶ διοικεῖν καὶ οἰκονομεῖν καὶ οἰκοδομεῖν 
καὶ πωλεῖν καὶ χαρίζεσθαι κ μεταπωλεῖν κ ἀλλαγὰς ποιεῖν κ τέκνοις καὶ 
ἐγγόνοις καταλεῖψαι καὶ πάντα περὶ αὐτοῦ ποιεῖν τε καὶ πράττειν ἀκωλύτως 
τε καὶ ἀνεμποδίστως, κ μὴ ἐγκαλεῖν σοι μήτε ἐγκαλέσειν μηδʼ ἕτερόν τινα τῶν 
ἐξ ἐμοῦ ὀνόματος ἐν τῷ νῦν κ ἐν μηδενὶ καιρῷ κατὰ μηδένα τρόπον 
ἀφορμην μηδεμιᾷ, μηδενὸς δὲ τῶν κληρονόμων μου ἢ τέκνων ἢ ἐγγόνων 
ἢ τῶν τῷ γένει μου ἀγχιστευόντων πρὸς πατρὸς ἢ πρὸς μητρὸς δυνησομένου 
ἐνάγειν σοι ἢ ἐγκαλεῖν ἢ δίαιταν κινῆσαι κατὰ σοῦ ταύτης ἕνεκεν τῆς ὑποθέσεως , 
τὸν δὲ τολμήσαντα ἐγκαλεῖν σοι ἢ ἀντιπεῖν σοι ἢ παραβῆναι ἢ παρασαλεῦσαι 
ταύτην τὴν πρᾶσιν μηδὲν μὲν ὠφελησειεν, παρέξει δὲ λόγῳ προστίμου 
παραβάσεως τὴν προγεγραμμένην τιμὴν ἐν διπλῷ καὶ μηδὲν ἰσχύειν 
κατὰ τῶν ἐγγεγραμμένων ταύτῃ τῇ πράσει, ἀλλὰ πρὸς τῷ αὐτὸν ἄκοντα 
ἐμμένειν αὐτῇ ὡς ἐν δημοσίῳ ἀρχείῳ γεγενημένῃ διὰ τὸ ἐμοὶ ἀνάγκης  
μὴ ἐπικειμένης ἢ βίας ἢ ἀπάτης ἢ δόλου τινός, ἀλλὰ διὰ τὸ ἐμοὶ οὕτω 
δεδόχθαι πεπρακέναι σοι τὸ προκείμενον ἥμισυ μέρος οἰκίας κ τὸ 
ἥμισυ ἀπὸ τῶν συγκηρούντων χρηστηρίων, κ ἀπεσχηκέναι με παρὰ σοῦ 
τὴν τελείαν κ ἐγκειμένην τιμὴν ἐν χρυσοῦ νομισματίοις πέντε  ζυγῷ Συήνης 
καὶ ταύτην ἐκθέσθαι σοι τὴν πρᾶσιν πρὸς ἀσφάλειαν κυρίαν οὖσαν καὶ 
βεβαίαν καὶ ἀρραγῆ καὶ ἀσάλευτον κ ἔννομον ἁπνταχοῦ προφερομένην 
καὶ ἐμφανιζομένην μεθʼ ὑπογραφῆς τοῦ ὑπὲρ ἐμοῦ ὑπογράφοντος  
κατʼ ἐμὴν ἀξίωσιν, κ ἐπερωτηθεῖσα κατὰ πρόσωπον ὡμολόγησα κ ἀπέλυσα . 
  Αὐρηλία Ταπία θυγάτηρ Τσίου ἐκ μητρὸς Μαριὰμ ἀπὸ Συήνης ἡ προκειμένη πέπρακα 
τὸ ὑπάρχον μοι ἥμισυ μέρος ὁλόκληρον οἰκίας ἀπὸ ἐδάφους ἄχρι ἀέρος σὺν παντὶ αὐτοῦ 
τῷ δικαίῳ καὶ ἀπέσχον παρὰ σοῦ τὴν προγεγραμμένην τελείαν τιμὴν ἐν νομισματίοις 
πέντε  ζυγῷ Συήνης, καὶ βεβαιώσω σοι ταύτην τὴν πρᾶσιν πάσῃ βεβαιώσει καὶ στοιχεῖ μοι πάντα 
τὰ ἐγγεγραμμένα ὡς πρόκειται. Φλ Θεόδωρος Ἀβρααμίου στρ ἀριθμοῦ Συήνης ἀξιωθεὶς ἔγραψα  
ὑπὲρ αὐτῆς γράμματα μὴ εἰδυίης .   Φλ Ἀβραὰμ Μουσαίου στρα λεγ Συήνης  
μαρτυρῶ τῇ πράσει ἀκούσας παρὰ Ταπίας τῆς καὶ θεμένης.  
  Φλ Κόμες Ἰσὰκ στρα ἀριθ Συήνης μαρτυρῶ τῇ πράσει ἀκούσας παρὰ τῆς θεμένης . 
  Ἴσακος  ἀρχιδιάκ τῆς ἁγίας Μαρίας Συήνης μαρτυρῶ 
τῇ πράσει ἀκούσας παρὰ του θεμένης . 
  Φλ Ἄπα Δῖος Πραιποσιτος στρα ἀριθμοῦ Συήνης μαρτυρῶ τῇ πράσει ἀκούσας παρὰ τῆς 
θεμένης .   Φλ Κῦρος ἔκδικος Ἀπόλλωνος εὑρεθεὶς ἐν Συήνῃ μαρτυρῶ ταύτῃ 
τῇ πράσει αἰτηθεὶς παρὰ τῆς θεμένης   .
  διʼ ἐμοῦ Μάρκου Ἄπα Δίου ἐγράφη.
πρᾶσι ἥμισυ μέρ οἰκί ἀπὸ θεμελίων ἕως ἀέρος πραθ π Ταπίας θυγ Τσίου μη Μαριὰμ χηρεούσ[ης] 
ἀπὸ Συήνης τιμ χρ νο ε ζ Σ[υήνης].